
Αριθ. Φ.476/12/599322 Σ.3246 (!) 

Ανασυγκρότηση Πενταμελούς Υπηρεσιακού Συμβουλίου Μονίμων 

Υπαλλήλων Υπουργείου Εθνικής Άμυνας Γενικού Επιτελείου Στρα¬ 
τού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 40 του Ν.1884/90 «Διαρρυθμίσεις στην 
έμμεση φορολογία και άλλες διατάξεις» (ΦΕΚ 81/τ. Α'/16.6.90). 

2. Τις διατάξεις της παραγράφου 6 της απόφαση ΔΙΔΑΔ/Φ.80/89/ 

785/12.1.89 (ΦΕΚ 21/17.1.1989 τ. Β’)που κυρώθηκε με το άρθρο 
14 του Ν. 1835/1989 (Φ.76). 

3. Την αριθμ. Υ 1019/20.4.90 απόφαση Πρωθυπουργού «Καθορι¬ 
σμός αρμοδιοτήτων Αναπληρωτή Υπουργού Εθνικής Αμύνης Αλεξάν¬ 
δρου Παπαδόγγονα» (ΦΕΚ 286 τ. Β'/20.4.90), αποφασίζουμε: 

1. Τροποποιούμε την παράγραφο 1 της αριθμ. πρωτ. Φ.476/12/ 
655803/Σ.1794/8.5.89 Κοινής απόφαση Υπουργών Προεδρίας της 
Κυβένρησης και Εθνικής Άμυνας «Ανασυγκρότηση Υπηρεσιακού Συμ¬ 
βουλίου του ΥΕΘΑ/ΓΕΣ» (ΦΕΚ 334 τ. Β'/9.5.89), όπως τροποποιή¬ 
θηκε με την αριθμ. 476/29/661513/Σ.3671/4.10.89 κοινή από¬ 
φαση Υπουργού Προεδρίας της Κυβέρνησης και Αναπληρωτή Υπουρ¬ 
γού Εθνικής Άμυνας(ΦΕΚ 747 τ. Β'/5.1θ.89) και προσαρμόζουμε 
αυτήν σύμφωνα με τις διατάξεις του άρθρου 40 Ν. 1884/90, ως εξής: 

«α) Από έναν Αντιπρόεδρο, Σύμβουλο ή Πάρεδρο του Συμβουλίου της 
Επικράτειας ή Αντιπρόεδρο του Αρείου Πάγου ή Αρεοπαγίτη ή Αντι¬ 
πρόεδρο, Σύμβουλο ή Πάρεδρο του Ελεγκτικού Συνεδρίου ή έναν Πρόε¬ 
δρο Εφετών ή Εφέτη των Πολιτικών ή διοικητικών δικαστηρίων ή ένα 
Σύμβουλο ή Πάρεδρο του Νομικού Συμβουλίου του Κράτους, ως Πρόε¬ 
δρο με τον αναπληρωτή του. 

β) Από δύο μόνιμους υπαλλήλους προϊσταμένους διευθύνσεων ή αντι¬ 
στοίχου επιπέδου οργανικών μονάδων με βαθμό Α' με ισάριθμους 
ομοιόβαθμους αναπληρωτές μονίμους υπαλλήλους. 

γ) Από δύο αιρετούς εκπροσώπους των μονίμων υπαλλήλων με ισά¬ 
ριθμους αναπληρωτές. 'Οταν δε το Υπηρεσιακό. Συμβούλιο κρίνει θέ¬ 
ματα προσωπικού με σχέση εργασίας ιδιωτικού δικαίου αντί των δύο αι¬ 
ρετών εκπροσώπων των μονίμων υπαλλήλων μετέχουν δύο αιρετοί εκ¬ 
πρόσωποι του προσωπικού με σύμβαση εργασίας ιδιωτικού δικαίου αο¬ 
ρίστου χρόνου με ισάριθμους αναπληρωτές. 

δ) Γραμματέας ορίζεται μόνιμος υπάλληλος με βαθμό τουλάχιστον 
Β' με ομοιόβαθμο αναπληρωτή. 

2. Κατά τα λοιπά ισχύει, ως έχει η τροποποιούμενη απόφαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Ιουλίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΥΠΟΥΡΓΟΣ ΕΘΝ. ΑΜΥΝΑΣ 

ΜΙΛΤΙΑΔΗΣ ΕΒΕΡΤ ΑΛΕΞ. ΠΑΠΑΔΟΓΓΟΝΑΣ 



Αριθ. 2046941/1491 (2) 

Μείωση σταδιακά των ισχυόντων ποσοστών επιδότηση επιτοκίων. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


Έχοντας υπόψη: 

1. Το Ν. 128/75 «περί τροποποιήσεως και συμπληρώσεως διατά¬ 
ξεων τινών αναφερομένων εις την λειτουργίαν του χρηματοδοτικού συ¬ 
στήματος». 

2. Τον Ν. 1266/82 «περί οργάνων ασκήσεως της Νομισματικής, 
Πιστωτικής και Συναλλαγματικής Πολιτικής και άλλες διατάξεις». 

3. Τις κοινές αποφάσεις των Υπουργών Οικονομικών και Εθνικής 
Οικονομίας αριθμ. 62012/4.7.1988, 2024207/4.4.90,2024206/ 
4.4.90, 78482/25.8.88, 45755/19.5.88, 88552/30.9.88, 
14273/Β.241/7.3.90, 24037/4.4.90 και 92208/5.12.88. 

4. Την απόφαση της Νομισματικής Επιτροπής αριθμ. 358/10/ 
9.4.82. 

5. Την απόφαση της Νομισματικής Επιτροπής αριθμ. 245/11/ 
21.8.79, αποφασίζουμε: 

1. Τα ισχύοντα ποσοστά επιδότησης επιτοκίων που καθορίζονται με 
τν αριθμ. 62012/4.7.88 κοινή Υπουργική απόφαση μειώνονται στα¬ 
διακά ως ακολούθως: 

α) Από 1.7.1990 κατά 25% 
β) Από 1.1.1990 κατά 50% 
γ) Από 1.7.1991 κατά 75% 
δ) Από 1.1.1992 κατά 100% 

2. Τα ισχύοντα ποσοστά επιδότησης επιτοκίων Τραπεζικών ομολό- 
γοιν που καθορίζονται με την αριθμ. 2024207/4.4.90 κοινή Υπουρ¬ 
γική απόφαση καθώς και με παλαιότερες αποφάσεις μειώνονται στα¬ 
διακά ως ακολούθως: 

α) Από 30.6.1990 κατά 25% 
β) Από 31.12.1990 κατά 50% 
γ) Από 30.6.1991 κατά 75% 
δ) Από 31.12.1991 κατά 100% 

3. Οι επιδοτήσεις επιτοκίων που καθορίζονται με την αριθμ. 
2024206/4.4.90 κοινή Υπουργική απόφαση παύουν να ισχύουν για 
τα εκδιδόμενα από 1.1.90 ομόλογα. 

4. Από 1.4.90 καταργείται η επιδότηση που καθορίζεται από την 
αριθμ. 358/10/9.4.82 απόφαση της Νομισματικής Επιτροπής. Η κα¬ 
τάργηση αυτή αφορά και τα υφιστάμενα κατά την παραπάνω ημερομη¬ 
νία υπόλοιπα χορηγήσεων. 

5. Η καταβαλόμενη επιδότηση βάσει των 24037/4.3.86 και 
92208/5.12.88 κοινών Υπουργικών αποφάσεων των Υπουργών 
ΐθνικής Οικονομίας και Οικονομικών παύει να καταβάλεται για τα δά¬ 
νεια που χορηγήθηκαν μετά την ισχύ της 426/6/3.7.89 απόφασης 

Ε,Ν. και Π. θεμάτων και της 12141/22.5.89 κοινής απόφασης των 
'πουργών Οικονομικών, ΠΕΧΩΔΕ, και Μεταφορών & Επικοινω¬ 
νιών. 

6. Από 1.7.90 παύει να ισχύει η επιδότηση καταθέσεων Στεγαστικού 
αμιευτηρίου που καθορίζει η παραγρ. 11 της αριθμ. 88552/30.9.88 

κοινής Υπουργικής απόφασης. Οι δανειολήπτες στεγαστικού ταμιευτή¬ 
ριου μετά την ημερομηνία αυτή θα επιδοτούνται για το τμήμα της χατά- 
ίεσης που έγινε πριν την 1.7.90 και εφόσον γίνει χρήση της κατάθεσης 
για λήψη δανείου μέχρι την 30.6.92. 

7. Η καθοριζομένη από την 88552/30.9.88 Κ.Α.Υ. επιδότηση επι¬ 
τοκίου των στεγαστικών δανείων που χορηγούνται με ελεύθερα δια¬ 
πραγματεύσιμο επιτόκιο μειώνεται από επτά σε πέντε εκατοστιαίες μο¬ 
νάδες για τα συνομολογούμενα από 30.4.90 δάνεια της παραπάνω κα- 
τατηγορίας. 

8. Το ποσοστό της εισφοράς που προβλέπεται από την παράγραφο 3 
της αριθ. 245/11/21.8.79 απόφασης της Νομισματικής Επιτροπής 
υπέρ του προβλεπομένου από το άρθρο 1 παράγραφος 2 του Ν. 128/75 
λογαριασμού για επιστροφές διαφοράς τόκων, για το Ταχυδρομικό Τα¬ 
μιευτήριο και το Ταμείο Παρακαταθηκών και Δανείων, αυξάνεται από 


1.6.90 σε 10/12 (δέκα δωδέκατα) τοις χιλίοις μηνιαίως. Η έναρξη 
υπολογισμού των αυξημένων ποσοστών της εισφοράς θα γίνει επί των 
υπολοίπων χορηγήσεων των πάσης φύσεως δανείων ή πιστώσεων τέ¬ 
λους Μαΐου 1990, που βαρύνονται με επιτόκιο άνω του 5%. 

9. Εξουσιοδοτούμε την Τράπεζα της Ελλάδος για την εφαρμογή της 
απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουλίου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ I. ΠΑΛΑΙΟΚΡΑΣΣΑΣ 

-♦- 

Αριθ. 2019280/4798/0025 (3) 

Τροποποίηση της απόφασης αριθμ. 113200/9729/10.11.86 με την 
οποία παρασχέθηκε η εγγύηση του Δημοσίου για τη δανειοδότηση 
των πληγέντων από τους σεισμούς που σημειώθηκαν το Σεπτέμβρη 
1986 στο Νομό Μεσσηνίας. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με το Ν. 
1266/82 (άρθρο 8). 

2. Την απόφασή μας αριθμ. 113200/9729/10.11.86 όπως τρο¬ 
ποποιήθηκε και ισχύει μέχρι σήμερα με την οποία παρασχέθηκε η εγγύ¬ 
ηση του Δημοσίου προς τις Τράπεζες για την κάλυψη των δανείων που 
έχουν χορηγηθεί στους πληγέντες από τους σεισμούς που σημειώθηκαν 
κατά το μήνα Σεπτέμβρη του έτους 1986 ιδιώτες, επιχειρήσεις, εμπό¬ 
ρους και επαγγελματίες του Νομού Μεσσηνίας για την αποκατάσταση 
των ζημιών τους. 

3. Την κοινή απόφαση των Υπουργών Εθνικής Οικονομίαες, Οικονο¬ 
μικών και Περιβάλλοντος Χωροταξίας και Δημοσίων Έργων αριθμ. 
3625/ΤΣΕΠ 32/26.10.89 με την οποία εγκρίθηκε η παροχή συ¬ 
μπληρωματικών πιστωτικών διευκολύνσεων στους ανωτέρω σεισμοπα¬ 
θείς. 

4. Το Νόμο 1418/84 (άρθρο 25 παρ. 6 περί Δημοσίων Έργων και 
ρυθμίσεις συναφών θεμάτων, αποφασίζουμε: 

Εγκρίνουμε, η εγγύηση του Ελληνικού Δημοσίου που έχει παρασχε¬ 
θεί με την απόφασή μας αριθμ. 113200/9729/10.11.86, όπως 
ισχύει μέχρι σήμερα για τη δανειοδότηση των πληγέντων από τους σει¬ 
σμούς που σημειώθηκαν το μήνα Σεπτέμβρη 1986 στο Νομό Μεσση¬ 
νίας να ισχύσει και για την κάλυψη των δανείων των ανωτέρω σεισμο¬ 
πλήκτων, σύμφωνα με τα οριζόμενα στην κοινή απόφαση των Υπουρ¬ 
γών Εθνικής Οικονομίας, Οικονομικών και Περιβάλλοντος Χωροτα¬ 
ξίας και Δημοσίων Έργων αριθμ. 3625/ΤΣΕΠ 32/26.10.89. 

Κατά τα λοιπά ισχύει η απόφασή μας αριθμ. 113200/9729/ 
10.11.86 όπως έχει τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουλίου 1990 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΠΑΛΑΙΟΚΡΑΣΣΑΣ 

♦ 

Αριθ. 30956 (4) 

Χρηματοδότηση από τον ΟΑΕΔ των Δήμων Αμαλιάδας Χαΐδαρίου, 
ΤΟΕΒ Ν. Μαγνησίάς, Θεσσαλονίκης, ΔΕΥΑ Βέροιας για την εκτέ¬ 
λεση κοινωφελών έργων προς απασχόληση ανέργων. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής οινάπτυξης της 
χώρας και τροποποίηση συναφών διατάξεων. 

2. Την αριθμ. 32309/10.10.88 κοινή απόφαση των Υπουργών 
Εθνικής Οικονομίας και Εργασίας (ΦΕΚ 767/β/21.10.88). 

3. Την γνώμη του Δ.Σ. του ΟΑΕΔ (αριθ. συνεδρίασης 19/22.5.90) 
που μας υποβλήθηκε με το υπ’ αριθμ. 107414/23.5.90 έγγραφό του, 
αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς στους (αντίστοιχους φορείς για την εκτέλεση κοινωφελών έργων 
προς απασχόληση ανέργων. 

1. Δήμος Αμαλιάδα: ποσό ενός εκατομμυρίου εκατόν ενενήντα χιλιά¬ 
δων (1.190.000) δρχ. προς ασπασχόληση είκοσι (20) ανέργων. 

Περιγραφή έργων: 

Διαμόρφωση αυλείου χώρου Β' Λυκείου Αμαλιάδας. 

Ασφαλτόστρωση τμήματος στην είδοσο Καλυβιών. 

Διαμόρφωση αυλείου χώρου ΤΕΛ Αμαλιάδας. 

Ασφαλτόστρωση τμήματος από Αμαλιάδα προς Γεράκι. 

Για την εκτέλεση του παραπάνω έργου θ’ απαιτηθεί το ποσό των δώ¬ 
δεκα εκατομμυρίων εκατόν εξήντα τεσσάρων χιλιάδων (12.164.000) 
δρχ. και θα πραγματοποιηθούν συνολικά επτακόσια (700) ημερομί¬ 
σθια. 

2. Δήμος Χαϊδαρίου: ποσό δέκα εκατομμυρίων επτακοσίων δέκα χι¬ 
λιάδων (10.710.00) δρχ. προς απασχόληση τριάντα εννέα (39) ανέρ¬ 
γων. 

Περιγραφή έργων: 

- Περισυλλογή πευκοβελόνων και φερτών υλικών στις δασικές περιο¬ 
χές του Δήμου. 

- Συντήρηση και επισκευή σχολικών κτιρίων Δήμου Χαϊδαρίου. 

Για την εκτέλεση του παραπάνω έργου θ’ απαιτηθεί το ποσό των εί¬ 
κοσι εννέα εκατομμυρίων (29.000.000) δρχ. και θα πραγματοποιη¬ 
θούν συνολικά έξι χιλιάδες τριακόσια (6.300) ημερομίσθια. 

3. ΤΟΕΒ Ν. ΜΑΓΝΗΣΙΑΣ ΘΕΣ/ΝΙΚΗΣ: 

Ποσό ενός εκατομμυρίου τριάντα χιλιάδων (1.030.000) δρχ. προς 
απασχόληση τεσσάρων (4) ανέργων. 

Περιγραφή έργου: 

- Συντήρηση αρδευτικού δικτύου ΤΟΕΒ Ν. Μαγνησίας 
Θεσ/νίκης περιόδου 1990ί 

Για την εκτέλεση του παραπάνω έργου θ’ απάιτηθεί το ποσό των τεσ¬ 
σάρων εκατομμυρίων τετρακοσίων ενενήντα τριών χιλιάδων 
(4.493.000) δρχ. και θα πραγματοποιηθούν συνολικά εξακόσια έξι 
(606) ημερομίσθια. 

4. ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΚΑΙ ΑΠΟΧΕΤΕΥ¬ 
ΣΗΣ - ΒΕΡΟΙΑΣ: 

- ποσό τριάντα ενός εκατομμυρίων εξακοσίων είκοσι χιλιάδων 
(31.620.000) δρχ. προς απασχόληση εκατόν είκοσι τεσσάρων (124) 
ανέργων. 

Περιγραφή έργων: 

- εσωτερικό δίκτυο ύδρευσης πόλης Βέροιας. 

Αφορά κατασκευή δικτύου ύδρευσης που θα αποτελείται από κεντρι¬ 
κούς αγωγούς περιοχών και τους αγωγούς διανομής (δευτερεύο- 
ντες). 

- εσωτερικό δίκτυο αποχέτευσης πόλης Βέροιας. 

Αφορά κατασκευή δικτύου αποχέτευσης όμβριων και ακαθάρτων 
υδάτων. 

Για την εκτέλεση του παραπάνω έργου θ’ απαιτηθεί το ποσό των πε- 
ντακοσίων είκοσι έξι εκατομμυρίων (526.000.000) δρχ., και θα πραγ¬ 
ματοποιηθούν συνολικά δέκα οκτά χιλιάδες εξασόσια (18.600) ημερο¬ 
μίσθια. 

. Η χρηματοδότηση αυτή θα δοθεί στους παραπάνω φορείς, με τους 
όρους και προϋποθέσεις που ορίζει η υπ’ αριθμ. 30/406/4.4.90 κοινή 
απόφαση των Υπουργών Εθνικής Οικονομίας και Εργασίας (ΦΕΚ 
276/Β/10.4.90). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ ΑΡ. ΚΑΛΑΝΤΖΑΚΟΣ 

-φ-— 

Αριθ. 134/1226 (5) 

Σχετικά με τη χορήγηση επιδόματος θέρους, στους συνταξιούχους του 

Τ.Ε.Α.Α. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Π.Δ. 277/1989(Α’ 131). 

2. Τις διατάξεις των άρθρων 23 παρ. 1, 24 παρ. 1 και παρ. 2 στοιχ. 
γ', 26 παρ. 1 και 27 παρ. 1 στοιχ. δ' του Ν. 1558/1985 «Κυβέρνηση 
και Κυβερνητικά Όργανα». 

3. Την αριθμ. 193/14.6.89 απόφαση του Δ.Σ. του Ταμείου Επικου¬ 
ρικής Ασφάλισης Αρτοποιών, αποφασίζουμε: 


■ Εγκρίνουμε τη χορήγηση στους συνταξιούχους του Ταμείου Επικου¬ 
ρικής Ασφάλισης Αρτοποιών, που το συνταξιοδοτικό τους δικαίωμα 
εμπίπτει στο μέχρι 31.7.1990 χρονικό διάστημα, επιδόματος θέρους 
ίσου, προς το μισό της μηνιαίας σύνταξης εκάστου συνταξιούχου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουλίου 1990 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

♦ 

Αριθ. Φ.ΙΙ/οικ. 1781 (6) 

Ρύθμιση οφειλετών Οργανισμών Κοινωνικής Ασφάλισης με την Φ.11/ 
οικ. 792/6.3.89. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Την Φ11/792/6.3.89 (ΦΕΚ 175) απόφαση των Υπουργών 
Εθνικής Οικονομίας, Υγείας Πρόνοιας και Κοιν. Ασφαλίσεων και Δι¬ 
καιοσύνης, που κυρώθηκε με το Ν, 1858/89 (ΦΕΚ 148). 

2. Την ανάγκη υποβοήθησης των Οργανισμών Κοιν. Ασφάλισης 
στην είσπραξη των εσόδων τους από καθυστερημένες ασφαλιστικές ει¬ 
σφορές. 

3. Αιτήματα των παραγωγικών τάξεων της χώρας, αποφασί¬ 
ζουμε: _ 

Οφειλέτες των Οργανισμών Κοιν. Ασφάλισης που είχαν υπαχθεί στη 
ρύθμιση της ΦΙΙ/οικ. 792/6.3.89 (ΦΕΚ 175) απόφασης και έχασαν 
το δικαίωμα γιατί δεν κατέβαλαν εμπρόθεσμα τις δόσεις μπορούν να συ- 
νεχίσουν υπαγόμενοι στη ρύθμιση της παραπάνω απόφασης εφόσον κα¬ 
ταβάλλουν μέχρι 31.8.90 τις δόσεις που προβλέπονται από την εν λόγω 
απόφαση με προσαύξηση 2 % για τα ποσά που έπρεπε ήδη να είχαν κα¬ 
ταβληθεί. 

Η απόφαση αυτή να δημοσιευθεί στην Εφημερίδα της Κυβερνήσεως και να 
κυρωθεί με το νόμο. 

Αθήνα, 13 Ιουλίου 1990 

Η ΥΠΟΥΡΓΟΣ 

Μ. ΓΙΑΝΝΑΚΟΥ - ΚΟΥΤΣΙΚΟΥ . ... 

-♦- 

Αριθ. Α4/220 (7) 

Ίδρυση και λειτουργία Β' τάξεως Λυκείου στην Ερέτρια Εύβοιας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 59 του Μ. 1566/85 «για τη δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις». 

2. Την Υπουργική απόφαση Δ4/385/29.4.86 (ΦΕΚ 318-Β/ 
9.5.86) «Ρύθμιση λεπτομερειών εφαρμογής άρθρου 59 του Ν. 1566/ 
85». 

3. Την αριθμ. 4/2871/30.4.90 (ΦΕΚ 296/τ. Β' 1990) κοινή από¬ 
φαση του Πρωθυπουργού και του Υπουργού Εθν. Παιδείας και θρη¬ 
σκευμάτων για τις αρμοδιότητες Υφυπουργών ΥΠ.Ε.Π.Θ. 

4. Την αριθμ. Δ4/262/19.5.89 Υπουργική απόφαση, σχετικά με 
τη λειτουργία Α' τάξης Λυκείου στο Γ/110 Ερέτριας. 

5. Την αριθμ. 9/1988 γνωμοδότηση Νομαρχιακού Συμβουλίου Εύ¬ 
βοιας, αποφασίζουμε: · 

Ιδρύουμε από το σχολικό έτος 1990 - 1991 Β’ τάξης Λυκείου στην 
Ερέτρια Εύβοιας προσαρτημένη στο Γυμνάσιο Ερέτριας με την προϋπό¬ 
θεση ότι θα εξασφαλιστεί η στέγαση της. 

Την ευθύνη για τη λειτουργία της εν λόγω τάξεως έχει ο διευθυντής 
του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λ.π.) θα εκδίδονται από το Γυμνάσιο Ερέτριας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1990 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α4/209 (8) 

Ιδρυση και λειτουργία Α’, Β' και Γ’ τάξεων Λυκείου στην Μυτιλήνη Λέ¬ 
σβου. 


Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

Τις διατάξεις του άρθρου 59 του Μ. 1566/85 «για τη δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις». 

2. Την Υπουργική απόφαση Δ4/385/29.4.86 (ΦΕΚ 318-Β/ 

9.5.86) «Ρύθμιση λεπτομερειών εφαρμογής άρθρου 59 του Ν. 1566/ 
85». 

3. Την αριθμ. Η/2871/30.4.90 (ΦΕΚ 296/τ. Β' 1990) κοινή 
απόφαση του Πρωθυπουργού και του Υπουργού Εθν. Παιδείας και 
θρησκευμάτων για τις αρμοδιότητες Υφυπουργών ΥΠ.Ε.Π.Θ. 

4. Την αριθμ. 891/7.9.90 εισήγηση της Δ/νσης Δ/θμιας Εκπαί¬ 
δευσης Λέσβου, αποφασίζουμε: 

Ιδρύουμε από το σχολικό έτος 1990 - 1991 Α',Β' και Γ' τάξεως Λυ¬ 
κείου στην Μυτιλήνη Λέσβου προσαρτημένη στο Εσπερινό Γυμνάσιο 
Μυτιλήνης με την προϋπόθεση ότι θα εξασφαλιστεί η στέγαση της. 

Την ευθύνη για τη λειτουργία των εν λόγω τάξεων έχει ο διευθυντής 
του γυμνασίου στο οποίο αυτές προσαρτώνται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λ.π.) θα εκδίδονται από το Εσπερινό Γυμνάσιο Μυτιλήνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 199ο 


Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 
-♦-- 


Αριθ. Α4/389 

Ίδρυση και λειτουργία Α' τάξεως Λυκείου 

ρίου. 


(9) 

στην Κοινότητα Ν. Αγιονε- 


Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 59 του Μ. 1566/85 «για τη δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις». 

2. Την Υπουργική απόφαση Δ4/385/29.4.86 (ΦΕΚ 318-Β/ 

9.5.86) «Ρύθμιση λεπτομερειών εφαρμογής άρθρου 59 του Ν. 1566/ 
85». 

3. Την αριθμ. Η/2871/30.4.90 (ΦΕΚ 296/τ. Β' 1990) κοινή 
απόφαση του Πρωθυπουργού και του Υπουργού Εθν. Παιδείας και 
θρησκευμάτων για τις αρμοδιότητες Υφυπουργών ΥΠ.Ε.Π.Θ. 

4. Την αριθμ. 7/18.12.89 γνωμοδότηση Νομαρχιακού Συμβουλίου 
Κιλκίς, αποφασίζουμε: 

Ιδρύουμε από το σχολικό έτος 1990 - 1991 Α', τάξη Λυκείου στην 
Κοινότητα Ν. Αγιονερίου προσαρτημένη στο Γυμνάσιο Ν. Αγιονερίου με 
την προϋπόθεση ότι θα εξασφαλιστεί η στέγασή της. 

Την ευθύνη για τη λειτουργία της εν λόγω τάξης έχει ο διευθυντής 
του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λ.π.) θα εκδίδονται από το Γυμνάσιο Ν. Αγιονερίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1990 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 

Αριθ. Δ4/390 (10) 

Ίδρυση και λειτουργία Β' τάξεως Λυκείου στην Σίκινο Κυκλάδων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 59 του Ν. 1566/85 «για τη δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις». 


2. Την Υπουργική απόφαση Δ4/385/29.4.86 (ΦΕΚ 318-Β/ 

9.5.86) «Ρύθμιση λεπτομερειών εφαρμογής άρθρου 59 του Ν. 1566/ 
85». 

3. Την αριθμ. Η/2871/30.4.90 (ΦΕΚ 296/τ. Β' 1990) κοινή 
απόφαση του Πρωθυπουργού και του Υπουργού Εθν. Παιδείας και 
Θρησκευμάτων για τις αρμοδιότητες Υφυπουργών ΥΠ.Ε.Π.Θ. 

4. Την αριθμ. Δ4/257/19.5.89 Υπουργική απόφαση, σχετικά με 
τη λειτουργία Α’ τάξης Λυκείου στο Γυμνάσιο Σίκινου. 

5. Την αριθμ. 1/11.1.1990 γνωμοδότηση Νομαρχιακού Συμβου¬ 
λίου Κυκλάδων, αποφασίζουμε: 

Ιδρύουμε από το σχολικό έτος 1990 - 1991 Β’ τάξεως Λυκείου στη 
Σίκινο Κυκλάδων, προσαρτημένη στο Γ υμνάσιο Σίκινου με την προϋπό¬ 
θεση ότι θα εξασφαλιστεί η στέγασή της. 

Την ευθύνη για τη λειτουργία της εν λόγω τάξης έχει ο διευθυντής 
του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λ.π.) θα εκδίδονται από το Γυμνάσιο Σίκινου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1990 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 
- 4 - 

Αριθ. Δ4/391 (Π) 

Ίδρυση και λειτουργία Α' τάξεως Λυκείου στην Παναγιά Πρέβεζας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 59 του Μ. 1566/85 «για τη δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις». 

2. Την Υπουργική απόφαση Δ4/385/29.4.86 (ΦΕΚ 318-Β/ 

9.5.86) «Ρύθμιση λεπτομερειών εφαρμογής άρθρου 59 του Ν. 1566/ 
85». 

3. Την αριθμ. Η/2871/30.4.90 (ΦΕΚ 296/τ. Β’ 1990) κοινή 
απόφαση του Πρωθυπουργού και του Υπουργού Εθν. Παιδείας και 
Θρησκευμάτων για τις αρμοδιότητες Υφυπουργών ΥΠ.Ε.Π.Θ. 

4. Την αριθμ. 11/30.11.89 γνωμοδότηση Νομαρχιακού Συμβου¬ 
λίου Νομού Πρέβεζας αποφασίζουμε: 

Ιδρύουμε από το σχολικό έτος 1990 - 1991 Α' τάξης Λυκείου στην 
Παναγιά Πρέβεζας, προσαρτημένη στο Γυμνάσιο Παναγιάς με την 
προθπόθεση ότι θα εξασφαλιστεί η στέγασή της. 

Την ευθύνη για τη λειτουργία της εν λόγω τάξης έχει ο διευθυντής 
του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λ.π.) θα εκδίδονται από το Εσπερινό Γυμνάσιο Μυτιλήνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1990 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 

-+. 

Αριθ. Φ1-59 (12) 

Προσαρμογή της Ελληνικής νομοθεσίας προς τις διατάξεις της οδηγίας 
του Συμβουλίου των Ευρωπαϊκών Κοινοτήτων 85/577/ΕΟΚ για 
την προσέγγιση των νομοθετικών, κανονιστικών και διοικητικών 
διατάξεων των Κρατών - Μελών σχετικά με την προστασία του κα¬ 
ταναλωτή κατά την σύναψη συμβάσεων εκτός εμπορικού καταστή¬ 
ματος. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 
ΚΑΙ ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΔΙΚΑΙΟΣΥΝΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 2 παρ. 1 περ. η του Νόμου 1338/83 
«Εφαρμογή του Κοινοτικού Δικαίου (ΦΕΚ 34/Α/17.3.83) όπως αντι- 
καταστάθηκε με το άρθρο 6 του Νόμου 1440/84 «Συμμετοχή της Ελ¬ 
λάδος στο κεφάλαιο, στα αποθεματικά και στις προβλέψεις της Ευρω¬ 
παϊκής Τράπεζας Επενδύσεων, στο κεφάλαιο της Ευρωπαϊκής Κοινότη- 

τος Άνθραχος και Χάλυβος και του Οργανισμού Εφοδιασμού ΕϋΚΑ- 
ΤΟΜ», (ΦΕΚ 70 τ. Α'/21.5.84). 

2. Τις διατάξεις του άρθρου 23 παρ. 1 περίπτωση ΙΣΤ’ του Νόμου 
1558/1985 «Κυβέρνηση και Κυβερνητικά Όργανα» (ΦΕΚ 137/ 
Α). 

3. Το Π.Δ. 397/88 «Περί Οργανισμού του Υπουργείου Εμπορίου, 
αποφασίζουμε: 

Άρθρο 1 

Σκοπός της παρούσας απόφασης είναι η προσαρμογή της Ελληνικής 
Νομοθεσίας προς τις διατάξεις της Οδηγίας του Συμβουλίου των Ευρω¬ 
παϊκών Κοινοτήτων 85/577/ΕΟΚ 20ης Δεκεμβρίου 1985 «για την 
προσέγγιση των νομοθετικών, κανονιστικών και διοικητικών διατάξεων 
των κρατών μελών σχετικά με την προστασία των καταναλωτών κατά 
την σύναψη αυμβάσέων εκτός εμπορικού καταστήματος που δημοσιεύ- 
θηκε στην Επίσημη Εφημερίδα των Ευραπαϊκών Κοινοτήτων αριθ. Ε 
372/32 της 31.12.1985. 

Άρθρο 2 

Για τους σκοπούς της παρούσας απόφασης: 

- «καταναλωτής» είναι το φυσικό πρόσωπο το οποίο με τις συναλλα¬ 
γές που καλύπτει η παρούσα απόφαση επιδιώκει σκοπούς που μπορούν 
να θεωρηθούν άσχετοι με την επαγγελματική του δραστηριότητα, 

- «έμπορος» είναι το φυσικό ή νομικό πρόσωπο το οποίο κατά τις 
ανωτέρω συναλλαγές ενεργεί με την εμπορική ή επαγγελματική του 
ιδιότητα καθώς και κάθε πρόσωπο που ενεργεί εξ ονόματος ή λογαρια¬ 
σμό ενός εμπόρου. 

Άρθρο 3 

1. Συμβάσεις παροχής αγαθών ή υπηρεσιών, που καταρτίζονται με 
πρωτοβουλία του προμηθευτή χωρίς ρητή πρόσκληση από τον κατανα¬ 
λωτή ή με αλληλογραφία ή με επίσκεψη του προμηθευτή στον τόπο κα¬ 
τοικίας, διαμονής ή εργασίας του ίδιου ή άλλου καταναλωτή ή κατά τη 
διάρκεια εκδρομής που οργανώνεται από τον προμηθευτή έξω από το 
κατάστημά του, είναι άκυρες υπέρ του καταναλωτή, αν δεν καταρτι- 
σθούν με έγγραφο στο οποίο να αναφέρονται τουλάχιστον: 

α) το όνομα ή η επωνυμία και η πλήρης διεύθυνση του προμηθευτή 
και αυτού που συμβάλλεται στο όνομα και για λογαριασμό του προμη¬ 
θευτή. Η μνεία αριθμού ταχυδρομικής θυρίδας δεν αρκεί. 

β) Η ακριβής χρονολογία και η πλήρης διεύθυνση του τόπου κατάρτι¬ 
σης της σύμβασης, 

γ) η ακριβής περιγραφή της φύσης και των χαρακτηριστικών των 
εμπορευμάτων ή υπηρεσιών, 

δ) οι όροι εκτέλεσης της σύμβασης και ιδίως ο τρόπος και ο χρόνος 
παράδοσης των εμπορευμάτων ή παροχής των υπηρεσιών, 

ε) η ολική επιβάρυνση του καταναλωτή και οι όροι πληρωμής ιδίως, 
σε περίπτωση πίστωσης του τιμήματος ή πληρωμής με δόσεις, το πραγ¬ 
ματικό επιτόκιο και το επιτρεπόμενο ανώτατο όριο επιτοκίων και 

στ) το δικαίωμα υπαναχώρησης και τα άλλα δικαιώματα του κατα¬ 
ναλωτή όπως ορίζονται στο άρθρο αυτό, καθώς και, σε χωριστό έντυπο, 
υπόδειγμα δήλωσης υπαναχώρησης του καταναλωτή από τη σύμβαση. 

Οι έννομες συνέπειες της υπαναχώρησης διέπονται από τον Αστικό 
Κώδικα και Κώδικα Πολιτικής Δικονομίας. 

2. Οι διατάξεις της προηγούμενης παραγράφου εφαρμόζονται και 
όταν η σύμβαση καταρτίσθηκε έπειτα από ρητή πρόσκληση του προμη¬ 
θευτή από τον καταναλωτή, έχει όμως αντικείμενο προϊόντα άλλα από 
εκείνα για τα οποία έγινε η πρόσκληση, εκτός αν ο καταναλωτής γνώ¬ 
ριζε ή όφειλε να γνωρίζει ότι και τα άλλα αυτά προϊόντα περιλαμβάνο¬ 
νται στις εμπορικές δραστηριότητες του προμηθευτή ή αν τα προϊόντα 
αυτά σχετίζονται άμεσα με τα προϊόντα για τα οποία έγινε η πρόσκλησή. 

3. Το ίδια ισχύουν και όταν ο καταναλωτής έχει υποβάλει προσφορά 
(πρόταση για κατάρτιση σύμβασης) υπό συνθήκες όμοιες με εκείνες των 
προηγουμένων παραγράφων, ανεξάρτητα αν δεσμεύεται ή όχι από την 
προσφορά του μέχρι την αποδοχή της από τον προμηθευτή. 

4. Στις περιπτώσεις των προηγουμένων παραγράφων, ο καταναλω¬ 
τής έχει δικαίωμα υπαναχώρησης που ασκείται με συστημένη επιστολή 
μέσα σε δέκα εργάσιμες ημέρες από την κατάρτιση της σύμβασης. Πα¬ 
ραίτηση από το δικαίωμα αυτό είναι άκυρη. 

5. Αν η σύμβαση καταρτίσθηκε με αλληλογραφία, το δεκαήμερο αρ¬ 
χίζει, αφότου ο καταναλωτής παρέλαβε το κείμενο της σύμβασης ή, 
κατά περίπτωση, το προϊόν για δοκιμή, ή εξέταση ή ως δείγμα. Αν ο 
χρόνος παραλαβής δέν προκύπτει με βεβαιότητα, το δικαίωμα υπανα¬ 
χώρησης ασκείται μέσα σε εύλογο χρόνο. 


6. Απαγορεύεται η είσπραξη όλου ή μέρους του τιμήματος, ακόμη 
και με μορφή αρραβώνα, εγγύησης, έκδοσης ή αποδοχής αξιογράφων ή 
άλλη μορφή, κατά τη διάρκεια της προθεσμίας των προηγουμένων πα¬ 
ραγράφων. 

7. Ο καταναλωτής δεν έχει υποχρέωση φύλαξης ή επιστροφής του 
προϊόντος που του έστειλε ο προμηθευτής για δοκιμή, εξέταση ή ως 
δείγμα, εκτός αν το ζήτησε ο ίδιος ή συμφωνήθηκε διαφορετικά. 

8. Όποιος συμβάλλεται με τον καταναλωτή κατά παράβαση των πα¬ 
ραγράφων 1, 2 ή 3 ή εισπράττει ή απαιτεί προκαταβολή κατά παρά¬ 
βαση της παραγράφου 6 ή απαιτεί επιστροφή του προϊόντος κατά παρά¬ 
βαση της παραγράφου 7 τιμωρείται με φυλάκιση μέχρι ενός έτους ή με 
χρηματική ποινή. 

9. Οι διατάξεις του άρθρου αυτού δεν εφαρμόζονται στις πωλήσεις 
των πλανοδίων μικροπωλητών. 

Άρθρο 4 

Η παρούσα απόφαση δεν εφαρμόζεται στις: 
α) συμβάσεις για την κατασκευή, πώληση και μίσθωση ακινήτων ή 
στις συμβάσεις που αφορούν άλλα δικαιώματα σχετικά με ακίνητα. 

Οι συμβάσεις για την παράδοση αγαθών και την ενσωμάτωσή τους 
σε ακίνητα ή οι συμβάσεις για την επισκευή ακινήτων εμπίπτουν στο πε¬ 
δίο εφαρμογής της παρούσας απόφασης, 

β) συμβάσεις για την παροχή τροφίμων, ποτών ή άλλων αγαθών, 
που προορίζονται για τρέχουσα οικιακή κατανάλωση, και τα οποία προ¬ 
μηθεύουν διανομείς που περνούν συχνά και τακτικά, 

γ) συμβάσεις για την παροχή αγαθών ή υπηρεσιών με την προϋπό¬ 
θεση ότι πληρούνται οι τρεις ακόλουθοι όροι: 

1. η σύμβαση συνάπτεται βάσει καταλόγου του εμπόρου, τον οποίο ο 
καταναλωτής είχε την ευκαιρία να συμβουλευτεί χωρίς αν είναι παρόν ο 
αντιπρόσωπος του εμπόρου, 

2. προβλέπεται η εξακολούθηση της επαφής ανάμεσα στον αντιπρό¬ 
σωπο του εμπόρου και τον καταναλωτή όσον αφορά τη συγκεκριμένη ή 
άλλη μεταγενέστερη συναλλαγή, 

3. τόσο ο κατάλογος όσο και η σύμβαση πληροφορούν με σαφήνεια 
τον καταναλωτή ότι έχει το δικαίωμα να επιστρέφει τα αγαθά στον προ¬ 
μηθευτή μέσα σε χρονικό διάστημα όχι λιγότερο των επτά ημερών από 
την παραλαβή τους και μέσα σε ένα μήνα από τη λήξη του 7μέρου ή να 
λύσει τη σύμβαση μέσα σ’ αυτό το χρονικό διάστημα, χωρίς ν’ αναλαμ¬ 
βάνει οποιαδήποτε υποχρέωση, εκτός από μία εύλογη φροντίδα για τα 
αγαθά αυτά, 

δ) ασφαλιστικές συμβάσεις, 
ε) συμβάσεις σχετικές με κινητές αξίες 

Άρθρο 5 

Δεν χωρεί παραίτηση του καταναλωτή από τα δικαιώματα που του 
παρέχει η παρούσα απόφαση. 

Άρθρο 6 

Η ισχύς της παρούσας απόφασης αρχίζει από την επόμενη της δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Αθ.ΚΑΝΕΛΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

Γ. ΣΟΥΦΛΙΑΣ Αθ. ΞΑΡΧΑΣ 

- +- 

Αριθ. Κ1-102 40 (13) 

Συγκρότηση επιτροπής άρθρου 3 Ν. 307/76 όπως αντικαταστάθηκε 
με το άρθρο 16 του Ν. 1746/88. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το άρθρο 3 του Ν. 307/76 «Περί Εμπορικών Αντιπροσώπων Ει¬ 
σαγωγής - Εξαγωγής»"/ 

2. Το άρθρο 16 του Ν. 1746/88 «Ρύθμιση του θεσμού των Επιμελη¬ 
τηρίων και άλλες διατάξεις». 

3. Την αριθ. Β3-662/24.6.82 κοινή απόφαση των Υπουργών Προ¬ 
εδρίας της Κυβέρνησης και Εμπορίου, για την αναμόρφωση των συλλο- 

γικών οργάνων Ν.Π.Δ.Δ., που εποπτεύονται από το Υπουργείο Εμπο¬ 
ρίου. 

4. Το έγγραφο με αριθ. 268/15.2.90 της Κεντρικής Ένωσης Επι¬ 
μελητηρίων. 

5. Το έγγραφο με αριθ. 97/25.1.90 της Ένωσης Ελληνικών Τρα¬ 
πεζών. , 

6. Τα έγγραφά μας με αριθ. Κ1-798/16.1.90, Κ1-4621/ 
13.3.90 και Κ1-6147/19.4.90 προς τους συνδέσμους Εμπορικών 
Αντιπροσώπων για την υπόδειξη από κοινού ενός Εμπορικού Αντιπρο¬ 
σώπου Εισαγωγής - Εξαγωγής μετά τον αναπληρωτή του όπως ορίζει 
ο νόμος για τη συγκρότηση της επιτροπής. 

7. Τα σχετικά έγγραφα των Συνδικαλιστών Οργανώσεων Εμπορι¬ 
κών Αντιπροσώπων. 

8. Την αριθ. 429/6.6.90 γνωμοδότηση της Νομικής Δ/νσης του 
Υπουργείου μας την οποία και αποδεχόμαστε. 

9. Το αριθ. 22261/22.6.90 έγγραφο του Ε.Β.Ε. Αθηνών καθώς 
και το αριθ. 7271/20.6.90 έγγραφο του Ε.Β.Ε. θεσ/νίκης, αποφασί¬ 
ζουμε: 

Συγκροτούμε την Επιτροπή που προβλέπεται από το άρθρο 3 παρ. 1 
του Ν. 307/76 όπως αντικαταστάθηκε με το άρθρο 16 του Ν. 1746/ 
88, αποτελούμενη από τους κατωτέρω: 

α) Τον εκάστοτε Προϊστάμενο της Δ/νσης Εμπορικών Οργανώσεων 
- Εμπορικής και Βιομηχανικής Ιδιοκτησίας, αναπληρούμενο από τον 
νόμιμο αναπληρωτή του. 

β) Τον εκάστοτε προϊστάμενο του αρμοδίου τμήματος αναπληρού¬ 
μενο από το νόμιμο αναπληρωτή του. 

γ) Τον Δημήτριο Γεωργιάδη με αναπληρωτή του τον Ρέμ. Χατζη- 
σάββα Αντιπροσώπους Εισαγωγής - Εξαγωγής. 

δ) Τον Ιωάννη Μαθιουδάκη, εκπρόσωπο της Κεντρικής Ένωσης 
Επιμελητηρίων, με αναπληρωτή του τον Δημήτριο Βλάχο. 

ε) Τον Γεώργιο Βουτσινά, εκπρόσωπο της Ένωσης Ελληνικών Τρα¬ 
πεζών με αναπληρωτή του τον Νικόλαο Σαλμά. 

Πρόεδρος της Επιτροπής ορίζεται ο εκάστοτε Προϊστάμενος της Δ/ 
νσης Εμπορικών Οργανώσεων - Εμπορ. & Βιομηχ. Ιδιοκτησίας και 
Αντιπρόεδρος ο εκάστοτε προϊστάμενος του αρμοδίου τμήματος της αυ¬ 
τής Δ/νσης. 

Γραμματέας της Επιτροπής ορίζεται η υπάλληλος του Υπουργείου 
Εμπορίου Ευαγγελία Καμπερίδου με αναπληρωτή την υπάλληλο του 
Υπουργείου Εμπορίου Ευγενία Λέντζη. 

Η θητεία των μελών και του γραμματέα της Επιτροπής ορίζεται διε¬ 
τής. 

Η απόφαση αυτή η οποία ισχύει από την ημερομηνία της υπογραφής 
της, να δημοσιευθεί στην Εφημερίδα της Κυβέρνησης. . 

Αθήνα, 13 Ιουλίου 1990 

Ο ΥΠΟΥΡΓΟΣ 

Αθ. ΞΑΡΧΑΣ 
-— 

Αριθ. 28231/2153 (14) 

Τροποποίηση και συμπλήρωση της 14781/1051/90 (ΦΕΚ 276/Β/ 
90) απόφασης του Υπουργού Μεταφορών και Επικοινωνιών με την 
οποία τροποποιήθηκε και συμπληρώθηκε η αριθ. ΣΤ 20270/73 
(ΦΕΚ 884/Β/73) απόφαση του Υπουργού Ναυτιλίας - Μεταφο¬ 
ρών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ/τος 570/70 (ΦΕΚ 125/Α/70), «περί αλ¬ 
λαγής κυρίων χαρακτηριστικών αυτοκινήτων». 

2. Την αριθ. ΣΤ. 20270/73 (ΦΕΚ 884/Β/73) κανονιστική από¬ 
φαση «περί αλλαγής κυριών χαρακτηριστικών αυτοκινήτων», όπως τρο¬ 
ποποιήθηκε και συμπληρώθηκε με την 36319/2643/89 (ΦΕΚ 729/ 
Β/89). 

3. Τις διατάξεις του Ν. 1882/90 (ΦΕΚ 43/Α/90). 

4. Την ανάγκη εκσυγχρονισμού της νομοθεσίας που αφορά τις αντι¬ 
καταστάσεις και διασκευές των κινητήρων των αυτοκινήτων και το γε¬ 
γονός ότι σκοπός της απόφασης ΣΤ. 20270/73, όπως αυτή ισχύει, εί¬ 
ναι αποκλειστικά και μόνο ο καθορισμός των τεχνικών όρων και προϋ¬ 
ποθέσεων αντικατάστασης και διασκευής των κινητήρων και όχι η επι¬ 
βολή εμποδίων στην τεχνική εξέλιξη εξ αιτίας οικονομικής φύσεως λό¬ 
γων, οι οποίοι είναι αρμοδιότητας του Υπουργείου Οικονομικών, απο¬ 
φασίζουμε: 


Η απόφαση 14781/1051/90 (ΦΕΚ 276/Β/90) τροποποιείται και 
συμπληρώνεται ως εξής: 

1. Καταργούνται οι υποπαράγραφοι (ζ) και (η) της παραγράφου 1. 

2. Μετά την υποπαράγραφο (ε) της παραγράφου 1 προστίθεται υπο- 
παράγραφος (στ) η οποία έχει ως εξής: 

στ. Για αυτοκίνητα νέας ή αντιρρυπαντικής τεχνολογίας η αντικατά¬ 
σταση του κινητήρα είναι επιτρεπτή υπό τις εξής πρόσθετες προϋποθέ¬ 
σεις: 

(ί) Το αυτοκίνητο παρουσιάζει με τον νέο κινητήρα εκπομπές καυσαε¬ 
ρίων ίσες ή μικρότερες από τα αντίστοιχα προς τον νέο κυλίνδρισμά τους 
όρια που προβλέπονται από τις εκάστοτε ισχύουσες διατάξεις περί αυτο¬ 
κινήτων νέας ή αντιρρυπαντικής τεχνολογίας. 

(ίί) θα αντικατασταθούν σύμφωνα με έγγραφη συνέννεση του εργο¬ 
στασίου κατασκευής όλα τα συστήματα του αυτοκινήτου που τυχόν επη¬ 
ρεάζονται από τον νέο κινητήρα, όπως πέδησης, ανάρτησης, αντιρρύ- 
πανσης κ.λπ., εφόσον στην έγγραφη συνέννεση του εργοστασίου κατα¬ 
σκευής αναγράφονται τέτοιες προϋποθέσεις. 

Στις διατάξεις της παρούσας υποπαραγράφου δεν υπάγονται οι περι¬ 
πτώσεις που προβλέπονται από την παράγραφο 2 του άρθρου 41 του Ν. 
1882/90. 

3. Μετά την παράγραφο 2 προστίθενται παράγραφοι 3 και 4 οι 
οποίες έχουν ως εξής: 

«3. Επιτρέπεται η διασκευή των κινητήρων των κυκλοφορούντων αυ¬ 
τοκινήτων με αντικατάσταση ορισμένων εξαρτημάτων τους, που θα έχει 
σαν αποτέλεσμα την αύξηση της ιπποδύναμης, ύστερα από έγγραφη συ¬ 
νέννεση του εργοστασίου κατασκευής. 

Η ως άνω διασκευή δεν θεωρείται αντικατάσταση κινητήρα». 

4 (α) Η πιστοποίηση της πλήρωσης των προϋποθέσεων των παρα¬ 
γράφων 1β, 1γ, 1δ, 1ε γίνεται με υπεύθυνη δήλωση του Ν. 1599/86 
διπλωματούχου μηχανολόγου μηχανικού ή υπομηχανικού. 

(β) Η πιστοποίηση της πλήρωσης της προϋπόθεσης της περίπτωσης 
(ϊ) της παραγράφου Ιστ’ γίνεται με πιστοποιητικό καυσαερίων το οποίο 
στην περίπτωση αυτή αντί της Δ/νσης ΤΕΟ, εξουσιοδοτείται να το εκδί¬ 
δει η Δ/ση ΚΤΕΟ Ελληνικού. 

Επίσης ίδιο πιστοποιητικό καυσαερίων απαιτείται και στις περιπτώ¬ 
σεις των παραγράφων 2 και 3 εφόσον οι υπόψιν διασκευές αφορούν κινη¬ 
τήρες νέας ή αντιρρυπαντικής τεχνολογίας. Τα ανωτέρω πιστοποιητικά 
έχουν ισχύ για όλες τις όμοιες περιπτώσεις διασκευών, που αφορούν τον 
αυτό τύπο κινητήρα και αυτοκινήτου.' 

(γ) Η πιστοποίηση της πλήρωσης της περίπτωσης (ΐΐ) της παραγρά¬ 
φου Ιστ’ γίνεται με υπεύθυνη δήλωση του Ν. 1599/86 διπλωματούχου 
μηχανολόγου μηχανικού ή υπομηχανικού και του υπευθύνου λειτουρ¬ 
γίας συνεργείου επισκευής αυτοκινήτων που λειτουργεί νόμιμα στις, 
εγκαταστάσεις του οποίου" έγιναν οι σχετικές εργασίες. 

(δ) Η πιστοποίηση της διασκευής, των παραγράφων 2 και 3 της πα- 
ρούσης, γίνεται με υπεύθυνη δήλωση του Ν. 1599/86 διπλωματούχου 
μηχανολόγου μηχανικού ή υπομηχανικού και του υπευθύνου λειτουρ¬ 
γίας συνεργείου επισκευής αυτοκινήτων που λειτουργεί νόμιμα στις 
εγκαταστάσεις του οποίου έγιναν οι σχετικές εργασίες. 

Η αριθ. 36319/2643/26.9.89 (ΦΕΚ 729/Β/29.9.89) απόφασή 
μας καταργείται. 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 12 Ιουλίου 1990 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

^-4- 

Αριθ. Α2-7725 (15) 

Εναρμόνιση της Ελληνικής Νομοθεσίας προς τις διατάξεις της οδηγίας 
88/315/ΕΟΚ, που αφορά την προστασία των καταναλωτών σε θέ¬ 
ματα αναγραφής των τιμών στα τρόφιμα. 

ΟΙ ΥΠΟΥΡΓΟΙ 
ΕΜΠΟΡΙΟΥ 

ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Τ<? Π.Δ. 397/88 «Οργανισμός του Υπουργείου Εμπορίου», όπως 
τροποποιήθηκε. 

3. Το άρθρο 1 του Ν.Δ. 136/46 «περί Αγορανομικού Κώδικος» 
όπως τροποποιήθηκε. 

4. Την ΑΔ 14/89 «κωδικοποίηση Αγοράν. Δ/ξ&ων, που εκδόθηκαν 
μέχρι 16.2.89» όπως τροποποιήθηκε. 

5. Το άρθρο 1 παρ. 1 και 3 του νόμου 1338/83 «Εφαρμογή Κοινο¬ 
τικού Δικαίου» όπως τροποποιήθηκε με τον Ν. 1440/84. 

6. Την οδηγία 88/315/ΕΟΚ, που τροποποιεί την οδηγία 79/581/ 
ΕΟΚ σχετικά με την προστασία των καταναλωτών όσον αφορά την ανα¬ 
γραφή των τιμών στα τρόφιμα και την ανάγκη εναρμόνισης της Ελληνι¬ 
κής νομοθεσίας προς την οδηγία 88/315/ΕΟΚ. 

7. Το γεγονός ότι με βάση εθνικές διατάξεις, προσαρμοσμένες σε κοι¬ 
νοτικές διατάξεις ορίζονται τα βάρη με τα οποία κυκλοφορούν στην 
αγορά ορισμένα τρόφιμα, αποφασίζουμε: 

Άρθρο 1 

Το άρθρο 326 του Κεφαλαίου 19 της Αγορανομικής Διάταξης 
14/89 αντικαθίσταται ως εξής: 

«Άρθρο 326 

Ορισμός τροφίμων και ποτών (χύμα) και (προσυσκευασμένων) - 
Τιμή κατά μονάδα μέτρησης». 

1. Τρόφιμο ή ποτό «χύμα» είναι το είδος, που μετράται ή ζυγίζεται 
παρουσία του τελικού καταναλωτή, χωρίς να είναι προσυσκευα- 
σμένο. 

2. Τρόφιμο ή ποτό «προσυσκευασμένο» είναι το είδος που έχει υποστεί 
προηγουμένως προσυσκευασία (ή εμφιάλωση), στην οποία αναγράφεται 
το βάρος ή ο όγκος, ανεξάρτητα αν η προσυσκευασία αυτή καλύπτει το 
είδος εξ ολοκλήρου ή μερικά, χωρίς να είναι παρών στις διαδικασίες αυ¬ 
τές ο καταναλωτής. 

3. Τα προσυσκευασμένα τρόφιμα ή ποτά διακρίνονται στις εξής κατη¬ 
γορίες^ 

α) Σ’ αυτά που η ποσότητα που περιέχουν είναι προκαθορισμένη, δη¬ 
λαδή η ποσότητα αντιστοιχεί σε αξία που καθορίζεται από πριν. 

β) Σ’ αυτά που η ποσότητα που περιέχουν είναι μεταβλητή, δηλαδή η 
ποσότητα δεν αντιστοιχεί σε αξία που καθορίζεται από πριν. 

4. Τιμή λιανικής πώλησης των προσυσκευασμένων τροφίμων ή πο¬ 
τών είναι η τιμή που αφορά μία συγκεκριμένη προσυσκευασία, ενώ τιμή 
λιανικής πώλησης κατά μονάδα μέτρησης (Τ.Μ.Μ.) των ειδών αυτών 
είναι η τιμή που ισχύει για ποσότητα ενός χιλ/μου ή ενός Λίτρου και 
αφορά τα τρόφιμα ή ποτά που πωλούνται με τον όγκο ή το βάρος και αις 
εκ τούτου έχουν, αντίστοιχα, ως μονάδα μέτρησης το Λίτρο ή το Χιλ/ 
μο. 

Η Τιμή λιανικής πώλησης κατά μονάδα μέτρησης αφορά πάντα το 
καθαρό περιεχόμενο του προσυσκευασμένου τροφίμου ή ποτού. 

5. Για τρόφιμα ή ποτά, που πωλούνται «χύμα», επειδή προσφέρονται 
με το Χιλ/μο ή το λίτρο, η τιμή λιανικής πώλησής τους είναι η Τ.Μ.Μ. 

Άρθρο 2 

Το άρθρο 328 του Κεφαλαίου 19 της Αγοράν. Δ/ξης 14/89 αντικα¬ 
θίσταται ως εξής: 

Άρθρο 328 

Αναγραφή της τιμής κατά μονάδα μέτρησης - Εξαιρέσεις 

1. Οι λιανοπωλητές, που εκθέτουν προς πώληση προσυσκευασμένα 

τρόφιμα ή ποτά βάρους σε καθαρό περιεχόμενο πάνω ή κάτω από ένα 
χιλ/μο ή ένα λίτρο, υποχρεούνται να αναγράφουν στις πινακίδες ή ετι- 
κέττες ή τιμοκαταλόγους ή συσκευασίες αυτών, πέρα από την τιμή πώ¬ 
λησης των προσυσκευασμένων τροφίμων ή ποτών και την τιμή πώλη¬ 
σης κατά μονάδα μέτρησης με την ένδειξη «Τ.Μ.Μ. δρχ.» που αντι¬ 

στοιχεί σε ποσότητα ενός χιλ/μου ή ενός λίτρου. 

2. Εφ’ όσον από άλλες διατάξεις οι Βιομηχανίες, Βιοτεχνίες και εισα¬ 
γωγείς των προσυσκευασμένων τροφίμων ή ποτών υποχρεούνται να 
αναγράφουν στην εξωτερική επιφάνεια της άμεσης συσκευασίας ή στην 
ετικέττα την τιμή λιανικής πώλησης της συγκεκριμένης συσκευασίας 
τροφίμου ή ποτού, υποχρεούνται παράλληλα να αναγράφουν δίπλα στην 
τιμή αυτή και την τιμή κατά μονάδα μέτρησης (Τ.Μ.Μ.) κατά χιλ/μο ή 
λίτρο. 

3. Για τα προσυσκευασμένα τρόφιμα ή ποτά, που στην συσκευασία 
τους αναγράφεται υποχρεωτικά το στραγγισμένο βάρος περιεχομένου, 
ή τιμή λιανικής πώλησης κατά μονάδα μέτρησης (ΤΜΜ) αναφέρεται 
υποχρεωτικά στο στραγγισμένο βάρος ανά χιλ/μο ή λίτρο, κατά περί¬ 
πτωση. 


4. Για τα προσυσκευασμένα τρόφιμα ή ποτά, που διατίθενται ως 
ημιέτοιμα και για να καταναλωθούν χρειάζεται να αναμειχθούν με νερό, 
η τιμή λιανικής πώλησης κατά μονάδα μέτρησης (ΤΜΜ) θα αναφέρεται 
στο βάρος ανά χιλ/μο ή λίτρο, κατά περίπτωση, του τελικού έτοιμου 
προϊόντος, που προκύπτει ύστερα από την ανάμειξη που προτείνει ο κα¬ 
τασκευαστής. 

5. Η τιμή λιανικής πώλησης κατά μονάδα μέτρησης (ΤΜΜ) ανά 
χιλ/μο ή λίτρο που αναγράφεται στις πινακίδες, ετικέττες, τιμοκαταλό¬ 
γους, συσκευασίες, κ.λπ. θα είναι με κεφαλαία γράμματα (π.χ. Τ.Μ.Μ.) 
τα δε στοιχεία (π.χ. δρχ το λίτρο) θα είναι ίδιου μεγέθους με τα στοι¬ 
χεία της λιανικής πώλησης (τιμή κ.λπ.) της συγκεκριμένης προσυ- 
σκευασίας. 

6. Η τιμή λιανικής πώλησης κατά μονάδα μέτρησης αναγράφεται 
υποχρεωτικά πάνω στις γραπτές ή έντυπες διαφημίσεις, εφ’ όσον σ’ αυ¬ 
τές αναγράφεται η τιμή λιανικής πώλησης της συγκεκριμένης προσυ- 
σκευασίας τροφίμων ή ποτού. 

7. Εξαιρούνται από τις διατάξεις της παραγρ. I του παρόντος άρθρου 
τα προσυσκευασμένα τρόφιμα ή ποτά, τα οποία: 

α) Προσφέρονται από Ξενοδοχεία, εστιατόρια, ταβέρνες. Κοντινές, 
Νοσοκομεία και παρόμοιες επιχειρήσεις και καταναλώνονται μάσα 
στους χώρους αυτών 

β) αγοράζονται από τον καταναλωτή για επαγγελματική ή εμπορική 
δραστηριότητα. 

γ) Διατίθενται κατά την παροχή υπηρεσιών. 

6) Πωλούνται με το κομμάτι, 
ε) Προσφέρονται από αυτόματους πωλητές 
στ) μαγειρευμένα ή ημιμαγειρευμένα φαγητά τα οποία είνα συσκευα¬ 
σμένα μαζί και αποτελούνται από κύρια προϊόντα περισσότερα του ενός 
ζ) Πωλούνται στα αγροκτήματα απ’ ευθείας από αγρότες προς κατα¬ 
ναλωτές 

η) Πωλούνται από ιδιώτη σε ιδιώτη. 

θ) πωλούνται σε κοινή προσυσκευασία αλλά διαφέρουν μεταξύ τους 
ι) Ιδιότυπα προϊόντα (προϊόντα ΦΑΝΤΑΖΙ) 
ια) Η ποσότητά τους είναι κάτω από 50 γραμμ. ή 50 χιλιοστόλιτρα - 
και πάνω από 10 χιλ/μα ή 10 λίτρα. 

ιβ) Πωλούνται από καταστήματα λιανικής πώλησης που δεν διαθέ¬ 
τουν σύστημα αυτοεξυπηρέτησης πελατών (ΣΕΛΦ - ΣΕΡΒΙΣ) αλλά τα 
ίδια εξυπηρετούν τον πελάτη με το να του παραδίδουν τα προσυσκευα¬ 
σμένα τρόφιμα ή ποτά. 

8. Εξαιρούνται επίσης από τις διατάξεις της παραγρ. I του παρόντος 
τα προσυσκευασμένα σε προκαθορισμένες ποσότητες τρόφιμα ή ποτά, 
όπως αυτά ρητά αναφέρονται: 

α) Στο άρθρο 6 του Προεδρικού Διατάγματος 527/83 
β) Στο άρθρο 7 του Προεδρικού Διατάγματος 527/83 
γ) Στο άρθρο 4 του Προεδρικού Διατάγματος 513/83 
δ) Στο άρθρο 5 του Προεδρικού Διατάγματος 510/83 
ε) Στο παράρτημα III της Κοινής Υπουργικής Απόφασης 
Φ1-6909/85 των Υπουργών Εθνικής Οικονομίας και Εμπορίου. 

στ) Στο Παράρτημα I του άρθρου 6 της Κοινής Υπουργικής Απόφα¬ 
σης Φ1-968/89 -ίων Υπουργών Εθνικής Οικονομίας και Εμπορίου, 
εκτός από τα είδη που αναφέρονται στα σημεία 1.2, 1.5. 4,1.8,2 και 3 
του εν λόγω παραρτήματος. 

Άρθρο 3 

1. Οι παραβάτες των ρυθμίσεων της παρούσας που ισχύει σε όλη την 
Χώρα από την επομένη της ανακοίνωσής της στον ημερήσιο τύπο, διώ¬ 
κονται και τιμωρούνται σύμφωνα με τις διατάξεις του ισχύοντος Αγορα- 
νομικού Κώδικα. 

Η παρούσα να δημοσιευθεί στην εφημερίδα της Κυβερνήσεως. 

Αθήνα, 13 Ιουλίου 1990 

Ο ΥΠΟΥΡΓΟΙ 

ΕΜΠΟΡΙΟΥ ΕΘΝΙΚΗΣ ΟΙΚΟΝΟΜΙΑΣ 

Αθ. ΞΑΡΧΑΣ Γ. ΣΟΥΦΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας. 

104 32 

ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 . 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

ΙΜ.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. & Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















